ครม.ไฟเขียวเพิ่มงบกลางปี 1.9 แสนล้านบาท เริ่มเบิกจ่ายเงิน ก.พ. ปีหน้า - FINNOMENA
ครม.ไฟเขียวเพิ่มงบกลางปี 1.9 แสนล้านบาท เพื่อดำเนินนโยบายขับเคลื่อนเศรษฐกิจในระดับชุมชน หลังจากประเมินว่าในปีหน้าเศรษฐกิจโลกยังไม่ฟื้นตัว คาดเสนอ สนช.ทันปลายเดือน ม.ค. พร้อมอนุมัติวงเงินสู่ระบบได้ในเดือน ก.พ.ปีหน้า
8 ธ.ค. 2559

ครม.ไฟเขียวเพิ่มงบกลางปี 1.9 แสนล้านบาท เพื่อดำเนินนโยบายขับเคลื่อนเศรษฐกิจในระดับชุมชน หลังจากประเมินว่าในปีหน้าเศรษฐกิจโลกยังไม่ฟื้นตัว คาดเสนอทันปลายเดือน ม.ค. และพร้อมเบิกจ่าย ก.พ.ปีหน้า
โดยงบประมาณที่ว่าจะมาจากเงินกู้ 162,921.7 ล้านบาท และภาษีกับรายได้อื่นๆ 27,078.3 ล้านบาท เมื่อรวมกับวงเงินงบประมาณเดิม 2,733,000 ล้านบาท จะทำให้งบประมาณปี 2560 มีทั้งสิ้น 2,923,000 ล้านบาท
ทำให้วงเงินกู้ชดเชยงบประมาณจากเดิม 390,000 ล้านบาท เพิ่มเป็น 552,921.7 ล้านบาท ซึ่งยังไม่เกินเพดานที่รัฐบาลสามารถกู้ได้ตามกฎหมายงบประมาณ คือ 611,549.4 ล้านบาท
การจัดทำงบประมาณกลางปีในครั้งนี้ ถือเป็นส่วนหนึ่งของมาตรการกระตุ้นเศรษฐกิจที่รัฐบาลเตรียมออกมา โดยก่อนหน้านี้ได้อนุมัติการลดหย่อนภาษีสำหรับค่าใช้จ่ายการท่องเที่ยววงเงิน 15,000 บาทไปแล้ว
ซึ่งงบประมาณที่ว่านี้นี้จะนำไปใช้ใน 3 ส่วน คือ ใช้จ่ายในโครงการพัฒนากลุ่มจังหวัด 18 จังหวัด (1 แสนล้านบาท) งบประมาณที่จัดสรรให้กับกองทุนหมู่บ้าน (6 หมื่นล้านบาท) ส่วนที่เหลืออีก 27,078.3 ล้านบาท เป็นวงเงินเพื่อชดเชยเงินคงคลังของรายจ่ายงบประมาณในปีที่ผ่านมา
ทั้งนี้คณะกรรมการชุดนี้จะมีส่วนร่วมในการกลั่นกรองโครงการต่างๆ ที่กลุ่มจังหวัดมีการเสนอเข้ามาภายในวันที่ 28 ธ.ค. นี้ตั้งแต่ขั้นตอนการเสนอโครงการที่จะมีการทำเวิร์คช็อปร่วมกัน ซึ่งจะทำให้การพิจารณาโครงการต่างๆ สามารถทำได้รวดเร็วขึ้น
ที่มา : http://www.bangkokbiznews.com/news/detail/730833
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: